
Lähtökohtatietoja

Kuopion kaupunki on yksi työnantaja, jonka palveluksessa oleva henkilöstö ei ole sidottu tiettyyn organisaatioyksikköön tai tehtävään. Kaikkien yhteinen päämäärä on kohdistaa työntekijän osaaminen sellaisiin työnantajan osoittamiin tehtäviin, joihin hänellä on paras osaaminen, motivaatio ja työkyky.  

Opettajanvirat ovat Kuopiossa kaupunkikohtaisia. Käytännössä tämä tarkoittaa, että toistaiseksi voimassa olevaan virkaan tai päätoimiseen tuntiopettajan tehtävään valittu opettaja voi sijoittua kelpoisuutensa ja osaamisensa mukaisesti eri kouluihin.  Tällä menettelyllä saavutetaan joustavuutta opettajaresurssin käytössä. Lisäksi se mahdollistaa sisäistä liikkuvuutta ja opettajan työllisyyden ylläpitoa.

Työntekijän aloitteesta tapahtuva siirto

Opettaja haluaa oma-aloitteisesti siirtyä toiseen kouluun, missä hänen kelpoisuuttansa ja osaamistaan vastaava virka tai tehtävä vapautumassa. Aloitteen siirrosta tekee työntekijä ilmoittautumalla KuopioRekryyn. 

Opettajan omasta aloitteesta lähtevissä siirroissa noudatettavat periaatteet ja menettelytavat

1. Sisäinen siirtomahdollisuus on vähintään 3 vuotta toistaiseksi voimassa olevassa virassa tai päätoimisessa tuntiopettajatehtävässä olleella opettajalla.
2. Siirto voidaan tehdä virkasuhteesta virkaan (OVTES VII A) (virasta tai toistaiseksi voimassa oleva tuntiopettajuudesta virkaan tai tuntiopettajan virkasuhteeseen).
3. Siirtoa ei tehdä lukiokoulutuksesta perusopetukseen eikä perusopetuksesta lukiokoulutukseen. 
4. Siirtohalukkuuden ilmaiseminen ei merkitse viran uudelleen hakua.
5. Siirtohalukkuutensa ilmoittaneiden opettajien pyynnöt käsitellään ennen kuin avoimeksi tulevat virat ja päätoimiset tuntiopettajatehtävät laitetaan ulkoiseen hakuun. 
6. Rehtori voi kutsua siirtohalukkuutensa ilmaisseen opettajan uudelle sijoituskoululle esittely- ja keskustelutilaisuuteen. Rehtori tekee harkintansa mukaan esityksen mahdollisesta siirrosta perusopetus- tai lukiopäällikölle, joka päättää mahdollisesta siirrosta kuultuaan nykyisen ja mahdollisen uuden koulun rehtoreita. 
7. Kun sisäiset siirrot on käsitelty, käynnistetään tarvittaessa julkinen hakuprosessi. Ulkoisen haun prosessit alkavat 15.1. ja 12.3. , johon mennessä tehdään sisäisen siirron päätökset.





Kuopiossa,


Leena Auvinen
opetusjohtaja

